KLUBI 700
Katsotte Klubi 700 -ohjelmaa.
Meillä on ollut ilo esittää Israelin perustamista käsitteleviä ohjelmia.
Kuvaajamme ja tutkijamme ovat tehneet havainnoistaan -
hienon ohjelmasarjan.
1900-luvun alussa juutalaiset diplomaatit kuten Chaim Weizmann -
hakivat kansainvälistä tukea juutalaiselle valtiolle.
Samaan aikaan Palestiinassa maata rakensi jo mies, -
joka muistetaan Israelin valtion perustajana.
"Jos Israelissa tahtoo olla realisti, täytyy uskoa ihmeisiin."
David Ben-Gurion syntyi vuonna 1886 -
nimellä David Grün yhdentoista lapsen perheeseen.
Kun hän oli vasta kolmevuotias, -
hänen isoisänsä opetti hänelle hepreaa.
Isoisä luki hänelle myös Raamatun kertomuksia.
Kirja muovasi Ben-Gurionin näke- myksiä koko hänen elämänsä ajan.
Hänelle Raamattu oli elämän ydin.
Se on juutalaisen kansan kertomus.
Hän rakasti Raamatun profeettoja ja kieltä.
Hänelle Raamattu oli juutalaisen kansan ydin.
Hän ei ainoastaan tuntenut Raamattua kannesta kanteen -
vaan hän eli sitä.
Huomasin monesti, että kun hän puhui rabbien kanssa, -
hän tunsi Raamatun näitä paremmin. Se oli kiehtovaa.
Ben-Gurion oppi useita kieliä elämänsä aikana.
Mutta hänestä juutalaisella kansalla oli vain yksi kieli ja yksi maa.
Heprea on Raamatun kieli.
Hän tahtoi palata kieleen.
Hän tahtoi, että kansa palaisi hepreaan.
Teini-ikäisenä hän perusti oman sionistiryhmän, ”Esra-seuran”.
Se oli nimetty juutalaiset Babylonian pakkosiirtolaisuudesta -
Jerusalemiin johdattaneen kirjanoppineen mukaan.
Tavoitteena oli tukea heprean kielen opiskelua.
Se oli hänen unelmansa; opettaa hepreaa mahdollisimman monelle, -
etenkin lapsille. Opettaa omaa kieltämme.
Ryhmä tuki myös alija-ajatusta: -
muuttoa Palestiinaan rakentamaan juutalaista kotimaata.
Paikalliset ortodoksijuutalaiset eivät pitäneet ajatuksesta.
He ajattelivat: ”Jumala otti, Jumala antaa”.
Kaikkivaltias oli vastuussa Israelin tuhosta 2 000 vuotta sitten.
Hän antaisi myös Israelin valtion. Ei kukaan muu.
Vuonna 1903 sionistijohtaja Theodor Herzl ehdotti -
juutalaisen kotimaan luomista Ugandaan.
Se olisi vastaus Venäjän väkivaltaisille pogromeille.
Herzlin kannattajat ympäri maailmaa raivostuivat ehdotuksesta, -
myös Ben-Gurion ja hänen ystävänsä Esra-seurasta.
He kirjoittivat protestikirjeen Maailman sionistijärjestölle.
"Olemme tulleet siihen tulokseen, että ainoa keino vastustaa ugandaismia -
on tehdä alija."
Nuorelle Ben-Gurionille alija oli enemmän kuin ajatus. Se oli tehtävä.
Yhdeksäntoistavuotiaana hän nousi laivaan, joka seilasi Pyhään maahan.
KOLME VUOTTA MYÖHEMMIN SYYSKUU 1906
Kun hän nousi laivasta Jaffassa, se oli hänen elämänsä onnellisin päivä.
Onni sai pian todellisuuden varjokseen.
Vuonna 1906 arabit hallitsivat Palestiinan kylissä, -
ja ensimmäisen kibbutsin perus- tamiseen meni vielä kolme vuotta.
Maahanmuuttajat saattoivat mennä vain -
paroni Rothschildin perustamiin asutuksiin.
Hänellä oli ollut ongelmia 13 asutuksessa.
Työ ei ollut juutalaisten vaan arabien tekemää.
Omistaakseen maan piti työstää sitä.
Jos joku toinen työsti sitä, tämä omisti sen.
Hän uskoi vakaasti niin.
Ben-Gurion koetteli sitä vakaumusta.
Työtä oli vähän, joten hän otti työtä vastaan sieltä mistä löysi.
Hän kantoi lantaa appelsiinilehdoissa, polki rypäleitä viinitarhoissa -
tai raahasi kivenjärkäleitä ja kynti peltoja Galileassa.
Fyysinen työ oli erittäin raskasta.
Hän ei ollut kovin vahva mies -
eikä tervein tai urheilullisin lapsenakaan.
Mutta hän selvisi. Hänellä oli uskoa ja tahtoa, ja hän hoiti homman.
Kun vartuin ja kuulin siitä, ihailin häntä ja sanoin: -
”Jos hän pystyi siihen, emmekö mekin?”
Vaelsin asutukselta asutukselle.
Vaatteeni olivat riekaleilla ja kehoni nälän riuduttama.
Pian sairastuin malariaan. Lääkäri sanoi, etten selviäisi taudista -
ja että Palestiinaan jääminen tarkoitti minulle kuolemaa.
Mutta kirjoitin isälleni: "Paluuta vanhaan elämään ei ole.”
Tehtyään neljä vuotta fyysistä työtä, Ben-Gurion muutti Jerusalemiin -
julkaisemaan hepreankielistä lehteä.
Siihen aikaan hän ystävineen päätti muuttaa nimensä.
Grünistä tuli Ben-Gurion, joka tarkoittaa hepreaksi ”Leijonan poikaa”.
Hänellä oli systemaattinen ajattelutapa.
Kieli: heprea. Työ: heprealaista.
Seuraava uusi asia olivat heprealaiset nimet.
Kuka oli Joseph Ben-Gurion? Hän oli Jerusalemin puolustusministeri, -
kun Jerusalem kaatui roomalaisten käsiin.
Kun Israelin valtio oli perustettu, -
niin jos nimi oli Manischewitz tai jokin vastaava, Ben-Gurion kysyi vaativasti,-
eikö hänellä ole hepreankielistä vastinetta sille.
Israelin armeijassa jokaisen majuria korkeammaksi ylennetyn -
piti muuttaa nimensä hepreankieliseksi.
Ben-Gurionille yksi oli vanhaa, toinen uutta. Hän loi uutta.
Jerusalemissa Ben-Gurion ymmärsi pian, ettei juutalaisilla ollut toivoa -
valtiosta ilman johtajaa.
Kysyin häneltä kerran: ”Sinä siis vain päätit, että tahdot rakentaa valtion?
Jos joku sanoisi niin kadulla, sanoisin häntä hulluksi.”
Hän vastasi: ”Kun minulla oli kysy- myksiä eikä kellään ollut vastauksia, -
päätin, että minun pitää antaa vastaukset.”
Siihen aikaan Palestiina kuului Osmanien valtakuntaan.
Ben-Gurion opiskeli kolme kuukautta turkin kieltä.
Sitten hän meni oikeus- tieteelliseen kouluun Istanbuliin.
Hän aikoi esitellä juutalaisen Palestiinan osmanihallitukselle.
Suunnitelma keskeytyi ensimmäisen maailmansodan puhjettua.
Turkkilaiset lähtivät sotaan Saksan puolelle, -
ja Palestiinassa juutalaisia syytettiin brittien puolen valitsemisesta.
Ben-Gurion oli yksi useista juutalaisjohtajista, -
jotka pidätettiin ja karkotettiin maasta.
Hän purjehti New Yorkiin, missä hän tapasi vaimonsa, Paulan.
Liitto kesti Paulan kuolemaan saakka: viisikymmentä vuotta.
Paula oli pomo. Paulalla oli erittäin raskas elämä.
Hän omistautui koko elämällään miehestään huolehtimiseen.
Perheen taloustilanne ei ollut erityisen hyvä, -
joten äitinä Paula säästi rahaa ostamalla ruokaa vain lapsille, -
eikä itse syönyt lainkaan. Hän oli jonkin aikaa aliravittu äiti.
Ja hänestä tuli pääministerin vaimo. Kuinka niin voi olla? Niin vain oli.
Ben-Gurion tiesi, missä hallitus ja armeija ovat, -
mutta ei tohvelien olinpaikkaa. Paula tiesi.
Ben-Gurion tiesi, että sängyssä on pyjama, muttei sitä, mistä se tuli.
Hän rakensi valtiota, Paula perhettä.
Sodan jälkeen hän muutti takaisin Palestiinaan -
brittiläiselle mandaattialueelle.
Seuraavat kolme vuosikymmentä hän pyhitti valtion valmisteluun, -
ja pian hänestä tuli juutalaisen kansanliikkeen kiistämätön johtaja.
Hän auttoi organisoimaan uuden työväenliikkeen, Histadrutin, -
joka toimi esivaltiollisena juutalaishallituksena.
Liike valvoi valtavia maahanmuuttoaaltoja -
ja sairaaloiden, koulujen, viemäröinnin ja muun infrastruktuurin rakentamista.
Juutalaisten määrän kasvu tarkoitti lisää ongelmia arabien kanssa.
Vuonna 1920 laajat arabimellakat vavisuttivat Palestiinaa, -
ja britit eivät juurikaan koettaneet pysäyttää arabeja.
Juutalaisjohtajat perustivat oman maanalaisen armeijan.
Sen nimi oli ”Hagana”, joka tarkoittaa ”puolustusta”.
Puolisotilaallinen järjestö muodosti myöhemmin -
Israelin puolustusvoimien ytimen.
Ajan myötä arabien ja juutalaisten väliset väkivaltaisuudet yltyivät.
Vuonna 1936 britit lähettivät komitean tutkimaan -
niin kutsuttua Palestiinan ongelmaa.
Useat arabi- ja juutalaisjohtajat kutsuttiin todistamaan -
Peelin komissiolle ― Ben-Gurion heidän mukanaan.
Herra Ben-Gurion, saanko kysyä teiltä jotakin?
Missä synnyitte? - Płońskissa.
Missä Płońsk on?
Puolassa. - Kerrassaan kummallista.
Kaikki eteemme tulleet arabijohtajat ovat syntyneet Palestiinassa, -
useimmat juutalaisjohtajista Itä-Euroopassa.
Arabeilla on osmanien maasopimus, joka nimeää maan kuuluvan heille.
Onko teillä asiakirjaa, jonka mukaan Palestiina kuuluu teille?
Tämä on asiakirjani.
Se on mitä arvostetuin kirja, -
ja uskon teidän brittien kunnioittavan sitä myös.
Oikeutemme Palestiinaan ei juonnu brittiläisestä mandaatista -
tai Balfourin julistuksesta. Se on niitä varhaisempi.
Raamattu, jonka me kirjoitimme -
omalla kielellämme tässä samaisessa maassa, on mandaattimme.
Oikeutemme Palestiinaan on yhtä vanha kuin juutalainen kansa.
Meidän on saatava tämä maa.
Emme tarvinneet paperinpalaa brittien tai osmanien mandaatista -
emmekä roomalaisilta tai kreikkalaisilta. Maa on meidän.
Raamattu sanoo, että Jumala antoi maan juutalaisille.
Juhlimme nyt uutta vuotta 5775.
Tämä on uusi vuotemme.
Entä muun maailman historia? Milloin Englanti syntyi?
Milloin Irak tai Egypti syntyi?
Raamattu kertoo tarkkaan: tämä on meidän maamme. Omistamme sen.
Vuonna 1937 Peelin komissio julkaisi suosituksensa.
Se vaati Palestiinan jakamista.
Arabit saisivat suuremman osan, joka liitettäisiin Transjordaniaan, -
niin että niistä muodostuisi yksi arabivaltio, -
ja juutalaiset saisivat vain kolmanneksen Palestiinasta.
Britit pitäisivät Jerusalemin ja kapean käytävän sieltä rannikolle.
Arabit torjuivat ehdotuksen heti.
Useimmat juutalaisjohtajat vastustivat sitä myös.
He kokivat luovuttaneensa jo riittävästi maasta, joka oli luvattu heille.
Mutta lopulta Ben-Gurion hyväksyi ehdot.
Päätös lähetti sokkiaaltoja läpi juutalaisen Palestiinan.
Kaikki vastustivat sitä.
Miksi hän hyväksyi ehdot? Eihän tämä ole Israel.
Hän sanoi: ”Nyt minulla ei ole mitään.
Sopimus on enemmän kuin mitä minulla on nyt.
Eikä se ole tarinan päätös; se on sen alku.”
Hän näki jo toisen maailmansodan pilvet. Hän oli jo lukenut -
Hitlerin kirjan Mein Kampf. Se oli yksi syistä, joista hän puhui.
Ben-Gurionin päätös herätti kiistaa myös perheen sisällä.
Hänen poikansa eli isäni ei olisi hyväksynyt sopimusta.
Isäni kirjoitti hänelle kirjeen: ”Isä, miksi hyväksyit Peelin suosituksen?”
Ben-Gurion vastasi kirjeitse.
Kun lukee Ben-Gurionin sanat, jokainen sana merkitsee.
Kirje maalaa suurenmoisen kuvan Israelista -
ja hänen unelmastaan Israelin valtiosta.
Maan jakaminen ei tietenkään miellytä minua.
Kysymys kuuluu: Saisimmeko enemmän ilman jakoa?
Oletan, että juutalaisvaltio osassa maata ei ole loppu vaan alku.
Päästämme valtioon kaikki juutalaiset, jotka voimme.
Rakennamme monipuolisen talousjärjestelmän: -
maataloutta, teollisuutta ja meritaloutta.
Luomme edistykselliset puolustus- voimat, ylivertaisen armeijan, -
jonka en epäile tulevan yhdeksi maailman parhaista armeijoista.
Juutalaisvaltio pitää perustaa välittömästi, -
vaikka sitten vain osaan maasta.
Muu seuraa ajan myötä.
Juutalaisvaltio syntyy.
Peelin suunnitelma hylättiin silti, koska arabit torjuivat sen.
Mutta vain kaksi vuotta myöhemmin britit keksivät toisen suunnitelman, -
joka oli murskata juutalaisten unelman valtiosta.
PALESTIINA: MENETTELYTAVAN JULKILAUSUMA
Vuonna 1939 brittihallitus julkaisi asiakirjan ”White paper” -
eli valkoinen kirja. Sen pääkohtia oli:
”Juutalaisten maahanmuuttoa Palestiinaan vähennetään radikaalisti,
ja se lopetetaan viiden vuoden kuluttua.
Lisäksi juutalaisten maanostoa Palestiinasta rajoitetaan ankarasti.”
Arabit asettivat brittihallitukselle niin kovan paineen, että se sulki rajat.
Se tuomitsi miljoonat juutalaiset Euroopan keskitysleireille.
Juutalaiset kolkuttivat oville ja tahtoivat takaisin kotimaahansa, -
mutta eivät voineet brittien päätöksen vuoksi mennä sinne.
Päätös puolestaan johtui arabipainostuksesta ja -terrorismista.
Briteillä oli toinenkin suuri syy lepyttää arabeja.
Toisen maailmansodan aattona brittien täytyi pitää hallussaan -
Irakista Haifaan kulkeva elintärkeä öljyputki.
Sodan lähestyessä Palestiinan juutalaisilla oli pulma.
He eivät tietenkään voineet mennä natsien puolelle, -
mutta myös briteistä tuntui tulleen vihollisia.
He kysyivät neuvoa Ben-Gurionilta, -
ja hänen vastauksestaan tuli heidän tunnuslauseensa.
Tämä isku ei nujerra juutalaista kansaa.
Juutalaisen kansan ja Israelin maan historiallista sidettä ei voi murtaa.
Sodimme Hitleriä vastaan kuin Valkoista kirjaa ei olisikaan -
ja taistelemme Valkoista kirjaa vastaan kuin sotaa ei olisikaan.
Kun sota raivosi Euroopassa, Ben-Gurion kävi omaa sotaansa.
Viisitoista vuotta aiemmin useat Haganan jäsenet olivat perustaneet -
irrallisen ryhmän nimeltä Irgun.
Sen tavoite oli kostaa arabien iskut juutalaisia vastaan -
ja terrorisoida britit pois Palestiinasta.
Sen pahamaineisin teko oli brittien päämajan pommitus -
King David -hotellissa. Iskussa kuoli yhdeksänkymmentäyksi ihmistä.
Ben-Gurion ja muut juutalaisjohtajat leimasivat Irgunin terroristijärjestöksi
ja tuomitsivat sen teot.
1944 Ben-Gurion käynnisti operaatio "Metsästyskauden", -
Irgunin jäsenten joukkopidätyksen.
Vuoteen 1947 mennessä sekä arabimellakat että juutalaisterrorismi -
olivat liikaa briteille, jotka toipuivat vielä toisesta maailmansodasta.
”Hänen majesteettinsa hallitus perustaa politiikkansa oletukselle, -
että heidän pitää luopua mandaatista.”
29. MARRASKUUTA 1947
Marraskuussa YK äänesti Palestiinan jakamisesta kahdeksi valtioksi: -
arabi- ja juutalaisvaltioiksi.
Iso-Britannia: tyhjä.
Yhdysvallat: jaa.
Tilapäiskomitean päätösehdotus Palestiinasta -
hyväksyttiin 33 äänellä puolesta, 13 vastaan ja 10 tyhjää.
Jälleen kerran juutalaisjohtajat hyväksyivät jakosuunnitelman.
Ja jälleen kerran arabit kieltäytyivät.
Brittiläinen mandaatti päättyisi virallisesti 15. toukokuuta 1948.
Ben-Gurionista se oli oikea aika julistaa juutalaisvaltion itsenäisyys.
Muut eivät olleet niin varmoja.
Kun hän julistaisi Israelin valtion itsenäisyyden, -
meitä vastaan eivät kävisi ainoastaan paikalliset arabit -
vaan kaikki ympäröivät arabivaltiot. Ne kaikki lähtisivät peräämme.
USA:n ulkoministeri George Marshall ja puolustusministeri Forrestal -
varoittivat omista syistään ― öljyn takia ― israelilaisia: -
”Sanokaa Ben-Gurionille, ettei julista Israelin valtion itsenäisyyttä, -
koska Yhdysvallat ei aio tukea sitä.”
Eli maan sisäiset mielipiteet olivat jakautuneet kahtaalle.
Edessä odotti sota jo ennen kuin valtiota oli.
Ja Yhdysvallat eli suurin liittolainen sanoi: ”Älä julista Israelin valtiota”.
Kaikki oli häntä vastaan.
Vaikka vastustusta riitti, Ben-Gurion koetti vielä kerran diplomatiaa.
Seuraavassa osassa tapaamme naisen, jota Ben-Gurion kutsui -
"kabinettinsa parhaaksi mieheksi".
Miten mahtava tarina.
Minulla oli ilo tavata Shimon Peres kun hän oli puolustusministerinä.
Hän kertoi Ben-Gurionin lukeneen paljon Raamattua.
Halusin todisteita, joten meille tuotiin hepreankielinen Raamattu, -
josta hän näytti Ben-Gurionin suosikkijakeet.
He nojasivat Raamattuun. Se oli heidän asiakirjansa.
Jumalan toiminta näkyi selkeästi.
Heidän menestyksensä oli epätodennäköistä.
He voittivat, mutta jännitteitä on edelleen.
Tämä selventää meille historian tapahtumia.
Tuntiessamme historian voimme muuttaa sen suuntaa.
Menkää siis ja tehkää kaikki kansat minun opetuslapsikseni ...
Alussa loi Jumala taivaan ja maan.
Ja kaikki oli hyvin. Jumala loi meidät yhteyteensä.
Elämään yhdessä perheenä.
Hän rakastaa jokaista kansaa, heimoa ja ihmistä.
Käännyimme Hänen luotaan. Syntimme erottaa meidät Hänestä.
Hän ei ole unohtanut meitä. Jeesus tuli taivaasta luoksemme.
Hänet ristiinnaulittiin syntiemme vuoksi.
Hän nousi kuolleista ja elää tänään.
Jeesus palaa takaisin. Sitä me odotamme.
Siihen saakka jaamme Jumalan rakkautta englanniksi, -
espanjaksi, saksaksi, ranskaksi.
Jotta jokainen voisi oppia tuntemaan Jeesuksen.
Tämä on tehtävämme - intomme - tulevaisuutemme.
CBN 50 VUOTTA
Vastataan nyt kysymyksiin.
Room.13:8 sanoo "Älkää olko kenellekään mitään velkaa, -
muuta kuin että toisianne rakastatte;"
Voiko käyttää luottokorttia, jos laskun pystyy maksamaan ilman kuluja?
Ajatuksena on ettei siitä tule taakkaa.
Jos luottokorttia käyttää maksuvälineenä, -
saa ilmaista lainaa 30 päiväksi. Miksipä sitä ei käyttäisi hyväkseen.
Sellaisesta velasta ei tässä ole kyse vaan velasta, joka saa ongelmiin.
Jos ei pysty maksamaan velkojaan vaan jää niiden vangiksi.
Tim: "Minä ja perheeni elämme kaukana Jumalasta.
Haluan, että elämäni muuttuu ja voin olla hengellinen johtaja kodissani.
Miten pääsen takaisin Jeesuksen luo ja kuinka voin auttaa veljeäni?"
Minulta usein kysytään, kuin voin olla parempi ihminen.
Voit kääntyä Herran puoleen ja seurata Hänen ohjeitaan.
Sinulla on vapaa tahto.
Uskon Herran yhteydessä olemiseen.
Lue Raamattua, ota esille kynä ja paperia muistiinpanoille.
Kirjoita ylös synnit, jotka tiedät tehneesi.
Pyydä jokaista syntiä anteeksi yksitellen.
"Herra, olen tehnyt näin, anna anteeksi." Käy näin listasi läpi.
Sitten irtisanoudut synneistä ja paholaisesta.
Sen jälkeen voi polttaa tekemänsä listan.
Kiitä Jumalaa ja elä Hänelle siitä hetkestä eteenpäin.
Valerie “Langenneita enkeleitä kutsutaan jumalien pojiksi.
Mitä 'ainokainen Poika' tarkoittaa"?
Miksi Jeesuksen opetuslapset eivät kutsuneet häntä nimellä Jeesus?
Kohta, joka Raamattuumme on suomennettu "ainokainen poika", -
on kreikankielellä 'monogenes', joka tarkoittaa ainutta olemassaolevaa.
Hän on ainut olemassaoleva, Jumalan Poika. Se on Jeesus.
Hän itse käytti termiä 'ihmisen poika'.
Kyllä he sanoivat "Tiedämme sinun olevan Jumalan Poika".
"Olet Herra ja Jumala."
Nimi Jeesus tarkoittaa pelastajaa.
Jehoshua, joka on hepreaa ja tarkoittaa pelastajaa.
Se on oikein hyvä nimi.
En tiedä, miksi mitäkin nimeä käytetään tietyissä kohdissa.
Lue Raamattu sellaisenaan.
En osaa selittää, miksi mitäkin on kirjoitettu.
Lopuksi 2. Kor. 1:20
"Sillä niin monta kuin Jumalan lupausta on, -
kaikki ne ovat hänessä "on"".
Jokaisessa lapsessa asuu sankari.
Johtaja.
Ystävä muille.
Hän, joka auttaa muita.
Hän, joka toimii oikein.
Unelmoi siitä, mitä voisi olla.
Silti he tarvitsevat apuamme.
Mitä minä nyt teen?
Mitä minun pitäisi sanoa?
Miten minun pitäisi tuntea?
Superkirja antaa vastauksia.
Esimerkit ovat lapsille tuttuja ja helppoja ymmärtää.
Se opettaa Jumalan sanaa lapsille. Liity Superkirja - kerhoon.
Saat uusimmat jaksot heti kun ne ilmestyvät.
Hanki Superkirja, ja katso kuinka ihmeitä tapahtuu.
Kaipaatko kuuntelijaa?
Rukouspalvelijat ja sielunhoitajat päivystävät puhelinlinjoilla.
Soita rukouspuhelimeemme.
Suomennos: Maija Tuukkanen ja Annukka Eskola